નિર્ભયાની સાથે સૌથી વધુ પાશવી અત્યાચાર જે ગુનેગારે ગુજાર્યો હતો, તેની ઉંમર ૧૮ વર્ષથી ઓછી હતી. રાષ્ટ્રીય અપરાધ બ્યુરોના આંકડા પ્રમાણે વર્ષ ૨૦૧૨માં દેશભરમાં ૪૮૪ સગીરો પર મહિલાઓ વિરુદ્ધ ગુનાખોરીમાં સંડોવાયેલા હોવાના આરોપ લાગ્યા હતા. જ્યારે ૨૦૧૧માં આ સંખ્યા ૧૧૪૯ પર પહોંચી હતી. આ હકીકતોને આધારે પણ જુવેનાઈલ જસ્ટિસ એક્ટમાં ફેરફારની માંગને બળ મળ્યું હતું. હવે પ્રસ્તાવિત સંશોધન અંતર્ગત ૧૬-૧૮ વર્ષના આરોપીઓ અંગે પરિસ્થિતિ પ્રમાણે એક મહિનાની અંદર જુવેનાઈલ જસ્ટિસ બોર્ડ નક્કી કરશે કે તેને પુખ્ત માનવો કે સગીર. આરોપીને પુખ્ત ઠેરવવામાં આવે તો તેના પર સામાન્ય કોર્ટમાં ભારતીય દંડ સંહિતાની ધારાઓ અંતર્ગત કેસ ચાલશે. આ સરકારનો સાહસિક નિર્ણય છે.